รัฐบาลไทย-ข่าวทำเนียบรัฐบาล-รพ.บางละมุง จ.ชลบุรี ร่วม องค์กรการกุศลในพื้นที่ มอบแว่นสายตาผู้สูงอายุ หนุน “ปีแห่งสุขภาพสูงวัยไทย”
วันอาทิตย์ที่ 23 เมษายน 2566
รพ.บางละมุง จ.ชลบุรี ร่วม องค์กรการกุศลในพื้นที่ มอบแว่นสายตาผู้สูงอายุ หนุน “ปีแห่งสุขภาพสูงวัยไทย”
ปลัดกระทรวงสาธารณสุข ชื่นชมโรงพยาบาลบางละมุง จังหวัดชลบุรี ร่วมกับ องค์กรการกุศล ผู้มีจิตศรัทธาในพื้นที่ จัดกิจกรรมมอบแว่นสายตาให้กับผู้สูงอายุ สนับสนุนนโยบาย “ปีแห่งสุขภาพผู้สูงวัยไทย” เบื้องต้น กลุ่มธรรมะบันเทิง บริจาคแว่น 10,000 อัน
ปลัดกระทรวงสาธารณสุข ชื่นชมโรงพยาบาลบางละมุง จังหวัดชลบุรี ร่วมกับ องค์กรการกุศล ผู้มีจิตศรัทธาในพื้นที่จัดกิจกรรมมอบแว่นสายตาให้กับผู้สูงอายุ สนับสนุนนโยบาย “ปีแห่งสุขภาพผู้สูงวัยไทย” เบื้องต้น กลุ่มธรรมะบันเทิงบริจาคแว่น 10,000 อัน
วันนี้ (23 เมษายน 2566) นายแพทย์โอภาส การย์กวินพงศ์ ปลัดกระทรวงสาธารณสุข ให้สัมภาษณ์ว่า นโยบาย “ปีแห่งสุขภาพสูงวัยไทย” ของกระทรวงสาธารณสุข มุ่งเน้นการส่งเสริม “สุขภาพ” เพิ่ม “ความสุข” ให้กับผู้สูงอายุ ด้วยการคัดกรองสุขภาพผู้สูงอายุ 9 ด้าน และจัดบริการคลินิกผู้สูงอายุในโรงพยาบาลทุกระดับ รวมถึงจัดหาอุปกรณ์อํานวยความสะดวกสนับสนุน เช่น แว่นสายตา ผ้าอ้อมผู้ใหญ่ ฟันเทียมและรากฟันเทียม โดยให้เจ้าหน้าที่หน่วยบริการในสังกัดกระทรวงสาธารณสุขทั่วประเทศดําเนินการส่งมอบ เพื่อช่วยให้ผู้สูงอายุมีสุขภาพแข็งแรง มีชีวิตยืนยาวและมีคุณภาพชีวิตที่ดีขึ้น ล่าสุดมีการคัดกรองสุขภาพผู้สูงอายุแล้ว4.67 ล้านคน จากเป้าหมาย 10 ล้านคน คิดเป็น 46.75%
นายแพทย์โอภาสกล่าวต่อว่า ในส่วนของวัสดุอุปกรณ์สนับสนุนการดําเนินชีวิต นอกจากการจัดหาของภาครัฐแล้วหลายพื้นที่ยังได้รับการสนับสนุนจากภาคเอกชน องค์กรการกุศล และประชาชนผู้จิตศรัทธาในพื้นที่ ช่วยให้ผู้สูงอายุได้รับวัสดุอุปกรณ์ที่จําเป็นได้มากขึ้น เช่น ที่อําเภอบางละมุง จังหวัดชลบุรี ได้รับรายงานว่า กลุ่มธรรมะบันเทิง และประชาชนผู้มีจิตศรัทธา ได้ร่วมบริจาคแว่นสายตาและแว่นกันแดดให้กับโรงพยาบาลบางละมุง เพื่อกระจายและส่งต่อไปยังผู้สูงอายุที่มีปัญหาสายตาในพื้นที่รับผิดชอบ ซึ่งเป็นเรื่องที่น่าชื่นชม และต้องขอขอบคุณที่สนับสนุนการดําเนินนโยบายของกระทรวงสาธารณสุข ในการดูแลสุขภาพและคุณภาพชีวิตของผู้สูงอายุทั่วประเทศ
ด้านนายแพทย์วิชัย ธนาโสภณ ผู้อํานวยการโรงพยาบาลบางละมุง กล่าวว่า โรงพยาบาลบางละมุง ได้ใช้เครือข่ายรพ.สต. และ อสม. คัดกรองสุขภาพผู้สูงอายุในพื้นที่ตามนโยบาย “ปีแห่งสุขภาพสูงวัยไทย” ของกระทรวงสาธารณสุข โดยอําเภอบางละมุงมีผู้สูงอายุจํานวน 34,821 ราย เฉพาะโรงพยาบาลบางละมุง มีเป้าหมายคัดกรอง4,800 ราย ได้รับคัดกรองแล้ว 3,500 ราย ภาพรวมทั้งอําเภอพบผู้ที่มีปัญหาการมองเห็น 541 ราย จึงได้จัดโครงการแว่นสายตาสําหรับผู้สูงอายุขึ้น โดยได้รับการสนับสนุนแว่นสายตาจากองค์กรการกุศล เบื้องต้น กลุ่มธรรมมะบันเทิงได้บริจาคแว่นจํานวน10,000 อัน ซึ่งในวันนี้เป็นการนัดรับแว่นสายตาสําหรับผู้สูงอายุที่ได้รับการคัดกรองจาก รพ.สต. แล้วและมีผู้สูงอายุจํานวนหนึ่ง Walk in มาที่โรงพยาบาล จึงได้จัดจักษุแพทย์ให้บริการคัดกรองและตรวจสายตาเพิ่มเติม บริเวณชั้น 2 อาคารผู้ป่วยนอก เพื่อให้ผู้สูงอายุเข้าถึงการมีแว่นสายตาและเข้าถึงการรักษาได้รวดเร็วหากพบปัญหา ทั้งนี้ ระหว่างจัดกิจกรรม ยังมีผู้มีจิตศรัทธาที่ทราบข่าวนําแว่นตากันแดดมาร่วมบริจาคด้วย
โดยโครงการแว่นสายตาสําหรับผู้สูงอายุจะยังดําเนินการไปต่อเนื่อง ผู้สูงอายุในอําเภอบางละมุง สามารถเข้ารับการตรวจคัดกรองได้ที่ รพ.สต. ใกล้บ้าน หรือที่ โรงพยาบาลบางละมุง และจะนัดหมายรับแว่นสายตาที่ โรงพยาบาลบางละมุง ในวันหยุดราชการ เพื่อลดความแออัดในวันทําการปกติ และให้บุตร-หลาน สามารถพาผู้สูงอายุเดินทางมารับบริการได้สะดวก
******************************** 23 เมษายน 2566